钦定古今图书集成/历象汇编/乾象典/第020卷 > 关尹子 > 《二柱篇》
## 钦定古今图书集成/历象汇编/乾象典/第020卷 > 关尹子 > 《二柱篇》

升者为火，降者为水。欲升而不能升者为木，欲降而
不能降者为金。木之为物，钻之得火，绞之得水。金之
为物，击之得火，镕之得水。金木者，水火之交也。水为
精为天，火为神为地，木为魂为人，金为魄为物。运而
不已者为时，包而有在者为方，惟土始终之。有解之
者，有示之者。